Laatupalkinto

Laatupalkinto on viitekehys/referenssimalli organisaation toimintojen, prosessien ja organisaatioiden laadun arvioimiselle ja kehittämiselle. Laatupalkintoon kuuluvat oleellisesti julkiset arviointiperusteet, joihin verraten organisaatiot kehittävät toimintaansa ja mahdollisesti arvioivat organisaationsa tason joko itsearvioinnin tai ulkopuolisen objektiivisen arvioijan avulla. Laatupalkintojen keskeisin työkalu on itsearviointi. Laatupalkinnon avulla pyritään lisäämään tietoisuutta laadun kasvavasta merkityksestä kilpailukyvylle sekä jakamaan tietoa menestyksellisistä johtamistavoista ja parhaista käytännöistä. Laatupalkinto käsittää tuotteen ja toiminnan laatunäkökulmat. ==Malcolm Baldrige National Quality Award== Malcolm Baldrige National Quality Award on Yhdysvaltojen kansallinen laatupalkinto, jota on jaettu 1988 alkaen. Se on nimetty maan 1980-luvun kauppaministerin Malcolm Baldrigen mukaan. Myös Suomessa on paljon yrityksiä, jotka ovat tottuneet käyttämään Malcolm Baldrige -mallia laadun ja organisaationsa kehittämisen viitekehyksenä. Palkinnon arviointiperusteet on laadittu siten että päätavoitteena on organisaation kilpailukyvyn kehittäminen. Malcolm Baldrige National Quality Award -laatupalkinnon arviointiperusteet muodostuvat seitsemästä kohdasta (johtajuus, strateginen suunnittelu, asiakas- ja markkinasuuntautuneisuus, tiedot ja niiden analysointi, henkilöstösuuntautuneisuus, prosessien hallinta, toiminnan tulokset). Vuosittain arviointiperusteita käyttäneiltä organisaatioilta pyydetään kommentteja ja parannusehdotuksia, joiden perusteella myös itse mallia kehitetään. ==EFQM malli== Euroopan laatupalkinto (EFQM-malli) on kehittynyt Malcolm Baldrige National -laatupalkinnon pohjalta, ja sen on kehittänyt EFQM- järjestö (European Foundation for Quality Management). Suomessa Laatukeskus toimii EFQM:n kansallisena partneriorganisaationa. EFQM-mallia käytetään oman toiminnan arviointi- ja kehittämistyökaluna tuhansissa organisaatioissa sekä yksityisellä että julkisella sektorilla eri puolilla maailmaa. Mallia käytetään Euroopan laatupalkinnon sekä useimpien eurooppalaisten kansallisten laatupalkintokilpailujen arviointiperusteina, mukaan lukien Suomen laatupalkinto. Suomen laatupalkintokilpailun taustaorganisaationa ja järjestäjänä toimii Laatukeskus. EFQM-malli muodostaa viitekehyksen kilpailukyvyn ja erinomaisuuden kehittämiselle pyrkimättä silti tarkasti ohjailemaan, millaisia toimintatapoja organisaatioiden tulisi soveltaa. Tämän lähestymistavan taustalla on erinomaisuudelle ominaiset tunnuspiirteet. Mallin mukaan on monia tapoja saavuttaa erinomainen suorituskyky. Erinomaiset suorituskykyä, asiakkaita, henkilöstöä ja yhteiskuntaa koskevat tulokset saavutetaan johtajuuden, toimintaperiaatteiden ja strategian, henkilöstön, kumppanuuksien ja resurssien sekä prosessien avulla. EFQM-mallin arviointialueet ovat: 1 johtajuus, 2 toimintaperiaatteet ja strategia, 3 henkilöstö, 4 kumppanuudet ja resurssit, 5 prosessit, 6 asiakastulokset, 7 henkilöstötulokset, 8 yhteiskunnalliset tulokset sekä 9 keskeiset suorituskykytulokset. Arviointialueista siis viisi liittyy organisaation toimintaan ja neljä tuloksiin. "Toiminta"-arviointialueilla tarkastellaan, miten organisaatio toimii. "Tulokset"-arviointialueilla puolestaan arvioidaan, mitä organisaatio on saavuttanut. Laatupalkintojen kriteereissä painotetaan enemmän strategiatason toimia kuin laatujärjestelmässä. == Suomen Laatupalkinnon saajat == Suomen Laatuyhdistys ry (engl. Laatukeskus Excellence Finland) on vuonna 1966 perustettu voittoa tavoittelematon yhdistys. Laatuyhdistys on järjestänyt EFQM-mallin pohjalta Suomen laatupalkinto -arviointia vuodesta 1991 lähtien sekä vuodesta 2011 alkaen suureksi kansainväliseksi kilpailuksi kasvanutta Quality Innovation Award -kilpailua. === 2018 === * Elisa Oyj * LähiTapiola Kiinteistövarainhoito Oy === 2017 === * Helsingin kaupungin tarkastusvirasto === 2016 === * Oy Botnia Mill Service Ab === 2015 === Palkintoja ei jaettu. === 2014 === * Fujitsu Finland Oy === 2013 === Palkintoja ei jaettu. === 2012 === * Metsä Fibre Oy * Tekes === 2011 === * Canon Oy === 2010 === * Veikkaus === 2009 === * Viking Line Abp * Oy Dextra Ab * Maanmittauslaitos === 2008 === * Etelä-Karjalan Osuuskauppa * Helsingin kaupunginkirjasto === 2007 === * Stora Enso Oyj, Metsä === 2006 === Palkintoja ei jaettu. === 2005 === * Kainuun prikaati * TNT Suomi Oy * K-supermarket Länsitori (nyk. Länsiportti) === 2004 === * Anttila === 2003 === * Stora Enso Ingerois Oy, Inkeroisten kartonkitehdas * Elektroniikkalaitos === 2002 === Palkintoja ei jaettu. === 2001 === * Stora Enson Oulun tehtaat * Riihimäen Puhelin Oy === 2000 === * Laminating Papers Oy * Keskinäinen Vakuutusyhtiö Tapiola * Salpausselän Kirjapaino Oy === 1999 === * Valtra Oy Ab Euroopan traktoritoiminnat * Sodexho Oy === 1998 === * Enso Publication Papers Oy Ltd Veitsiluodon tehtaat * Mercuri International Oy * Siemens Oy tietoliikenneverkot === 1997 === * Valmetin Järvenpään yksikkö * Terapixel Oy === 1996 === * L. M. Ericsson * Medident === 1995 === * IBM * Gasum Oy === 1994 === * ABB Service === 1993 === * Rautaruukki * Sol Siivouspalvelu === 1992 === * Shell * Nokia Mobile Phones === 1991 === * Stala Oy * Lindström Siivouspalvelut Oy ==Aiheesta muualla== * http://www.quality.nist.gov/ * http://www.efqm.org/ * Suomen Laatuyhdistys, Wikipedia * Suomen Laatuyhdistys ry, Verkkosivut * Missä he ovat nyt? Sodexo Oy – Suomen laatupalkinto 1999, Excellence Finland artikkeli * Missä he ovat nyt? Metsä Fibre Oy – Suomen laatupalkinto 2012 * Suomen laatupalkinto ensimmäistä kertaa hoiva-alalle – Mikkelin Kotikaari ry:n toimintaa ohjaa jatkuva parantaminen Luokka:Laatu